आर्थिक मामलों की मंत्रिमण्डलीय समिति (सीसीईए) मंत्रिमंडल की आर्थिक मामलों की समिति ने ग्रामीण कृषि बाज़ारों के उन्नयन एवं विकास के लिये कृषिबाज़ार अवसंरचना के निर्माण को अनुमति प्रदान की ग्रामीण कृषि बाज़ारों एवं व्यवस्थित थोक बाज़ारों के विकास एवं उन्नयन के लिये नाबार्ड के साथ मिल कर 2000 करोड़ रुपये की कायिक निधि सृजित की जानी है प्रधानमंत्री श्री नरेंद्र मोदी की अध्यक्षता वाली मंत्रिमंडल की आर्थिक मामलों की समिति ने आज ग्रामीण कृषि बाज़ारों एवं व्यवस्थित थोक बाज़ारों में कृषि विपणन अवसंरचना के विकास एवं उन्नयन के लिये राष्ट्रीय कृषि और ग्रामीण विकास बैंक (नाबार्ड) के साथ मिल कर बनाए जाने वाले कृषिबाज़ार अवसंरचना कोष (एएमआईएफ) के लिये 2000 करोड़ रुपये की कायिक निधि के सृजन को अपनी अनुमति प्रदान कर दी है ।